./data/phi2331/phi018/phi2331.phi018.perseus-lat2.xml
consules quoscumque vel ordinarios vel suffectos creavit, ex senatus sententia nominavit, sumptum eorum contrahens, etnundinia veteri ex ordine instituit quaestores candidatos ex sua pecunia iussit munera populo dare, sed ita ut post quaesturam praeturas acciperent etdeinde provincias regerent  arcarios vero instituit, qui de arca fisci ederent munera eademque parciora  habuit in animo, ut munera per totum annum dispergeret, ut per triginta dies munus populo daretur,sed cur id non fecerit in occulto habetur  Capitoliumseptimo quoque die, cum in urbe esset, ascendit,templa frequentavit  Christo templum facere voluit eumque inter deos recipere  quod et Hadrianus cogitasse fertur, qui templa in omnibus civitatibus sine simulacris iusserat fieri, quae hodieque, idcirco quia non habent numina, dicuntur Hadriani, quae illead hoc parasse dicebatur, sed prohibitus est ab iis qui consulentes sacra reppererant omnes Christianos futuros, si id fecisset,et templa reliqua deserenda